
Cluj-Napoca, 2 octombrie 2026










       Nr. 12/2026
Regulamentul Fundației „Mitropolitul Bartolomeu”
privind acordarea de burse
pentru anul școlar și universitar 2026-2027

Art. (1). Fundația „Mitropolitul Bartolomeu”, înființată în anul 2008 de către Arhiepiscopul și Mitropolitul Bartolomeu ANANIA, acordă următoarele categorii de burse: burse de studiu pentru elevi de liceu și studenți, precum și burse de cercetare pentru masteranzi și doctoranzi. Toate aceste categorii de burse se acordă în baza concursului de dosare și a proiectelor de cercetare. 


Art. 2. Sursele de finanțare pentru bursele acordate de Fundația „Mitropolitul Bartolomeu” sunt: veniturile obținute din dobânzile aduse de capitalul Fundației, plasat la bănci și administrat potrivit dorinței fondatorului, precum și donații sau sponsorizări. 


Art. 3. (1) Beneficiarii burselor acordate de Fundația „Mitropolitul Bartolomeu”, potrivit prezentului Regulament, pot fi: 


a. elevii, cetățeni români, înmatriculați la învățământul preuniversitar de lungă durată, curs de zi, școlarizați în regim bugetat și cu taxă; 


b. studenții, cetățeni români, la învățământul universitar, cursuri de zi; 


c. masteranzii, cetățeni români, la învățământul postuniversitar master, cursuri de zi 

d. doctoranzii, cetățeni români, înscriși la cursurile de doctorat, care sunt până în anul III de pregătire.  


(2) Nu pot constitui criterii de acordare a burselor: vârsta, sexul, religia, rasa, apartenența politică a candidatului sau a familiei acestuia, apartenența la organizații legal constituite ori cu activitate conform legislației române, numărul de ani petrecuți în alte instituții de învățământ, studiile efectuate în străinătate, precum și accesul la alte burse obținute din alte surse de venit. 


Art. 4. Condițiile de obținere a unei burse acordată de către Fundația „Mitropolitul Bartolomeu” sunt: 

I. Pentru bursele acordate elevilor și studenților: 

- să fie student la prima facultate. Nu se acordă bursă pentru a doua facultate urmată.
- beneficiarul să fi promovat toate examenele anului școlar sau universitar încheiat. 


- media de absolvire a anului școlar sau universitar încheiat să fie de minimum 8.50. 

- media la purtare să nu fie mai mică de 10.  


- pentru candidații înmatriculați în clasa a IX-a de liceu sau în anul I de facultate, media de admitere să fie tot de minimum 8.50. 


- venitul mediu pe membru de familie, în ultimele 3 luni, să nu depășească suma de 1300 de lei pentru fiecare membru al familiei. 


II. Pentru bursele de cercetare acordate masteranzilor și doctoranzilor: 

- beneficiarul să fi promovat toate examenele anului universitar încheiat, sau să aibă îndeplinite toate etapele, conform planului individual de pregătire, în cazul doctoranzilor și să nu mai fi beneficiat de vreo altă bursă de cercetare din partea Fundației „Mitropolitul Bartolomeu”, pentru nivelul la care candidează. 

- doctorandul să fie, în maximum, în anul al III-lea de pregătire.  


- calificativele de promovare a examenelor din anul universitar încheiat să fie de minim 8.50, pentru masteranzi sau „foarte bine”, pentru doctoranzi. 


- propunerea unui proiect de cercetare, cu durata de un an de zile pentru doctoranzi, respectiv de 9 luni pentru masteranzi, pe o temă interdisciplinară, care să se înscrie într-unul din domeniile: 

1. teologia și interpretarea științelor, 

2. teologia și bioetica, 

3. teologia și mediul înconjurător, 

4. teologia și artele, 

5. teologia și lumea. 

Proiectul va fi evaluat de o comisie de specialitate și va constitui criteriul principal pentru acordarea bursei. Se vor lua în considerare originalitatea, deschiderea interdisciplinară și noutatea temei propuse. 


- proiectul de cercetare pentru care s-a acordat bursa va fi încheiat printr-un studiu științific, cu dimensiuni variabile, care va fi publicat într-o revistă de specialitate cotată ISI sau cel puțin BDI.   


- pentru masteranzii și doctoranzii înmatriculați în toamna anului 2026, media de admitere să fie de minimum 9.00. 


Art. 5. a) BURSELE se acordă prin concurs public, organizat de Fundația „Mitropolitul Bartolomeu”. 


b) Pot beneficia de bursă cu caracter permanent, pe durata unui an școlar, cu începere de la 1 noiembrie și până în 1 iulie, elevii, de la 1 noiembrie și până în 1 august studenții, masteranzii, care nu au mai beneficiat de o altă bursă de cercetare la nivel Masterat, oferită de Fundația „Mitropolitul Bartolomeu”, care nu realizează venituri din salarii sau închirieri.   
și pe durata a 12 luni, doctoranzii de la învățământul de zi, care sunt până în anul III de pregătire și care nu au mai primit o altă bursă de cercetare la nivel Masterat, oferită de Fundația „Mitropolitul Bartolomeu” 

c) Acte necesare: 


Pentru bursele acordate elevilor și studenților dosarul va conține: 

1. Copie nelegalizată după actul de identitate și după certificatul de naștere al aplicantului și al tuturor membrilor familiei, conform fișei tip a aplicantului. 


2. Adeverință eliberată de instituția de învățământ, care să ateste calitatea de integralist și media de absolvire a anului școlar sau universitar încheiat. În cazul elevilor și studenților din anul I, adeverința va conține media cu care aplicantul a fost admis la instituția de învățământ. În aceeași adeverință se va specifica dacă elevul sau studentul beneficiază de bursă acordată de instituția de învățământ. 


3. Documente din care să rezulte nivelul venitului pe membru de familie: 


- Adeverințe de salariu de la locul de muncă al părinților.


- Cupoane de pensie  


- Certificate de atestare fiscală eliberate de primării și administrațiile financiare privind venitul agricol precum și alte venituri: salarii, chirii sau alte activități lucrative. 


- Eventual, rapoarte de anchetă socială ale Direcțiilor de Asistență Socială din cadrul primăriilor. 


- Nu se acceptă declarații pe propria răspundere în ceea ce privește venitul  


4. Recomandare din partea bisericii sau a cultului de care aparține (preot paroh, consiliu parohial, pastor, în funcție de confesiunea aplicantului).


5. Contul IBAN deschis pe numele aplicantului la una din sucursalele Băncii Transilvania. Nu sunt acceptate conturi la alte bănci sau conturi deschise pe numele altor persoane. 


6. Fișa tip completată cu toate informațiile cerute, disponibilă în format electronic pe situl Fundației „Mitropolitul Bartolomeu”, la www.fundatiabartolomeu.ro. 
Completarea corectă a fișei constituie un criteriu obiectiv pentru selecția dosarelor. Dosarele sau fișele incomplete vor fi eliminate din competiție.   


Pentru bursele de cercetare acordate masteranzilor și doctoranzilor, dosarul va conține: 


1. Copie nelegalizată după actul de identitate, certificatul de naștere și copia actelor de studii (Diplomă de licență sau master și foile matricole aferente). 


2. Adeverință eliberată de instituția de învățământ, care să ateste calitatea de masterand sau doctorand și anul de pregătire în care se află. Pentru masteranzii aflați în al doilea an de pregătire, o adeverință care să ateste calitatea de integralist și media de absolvire a anului universitar anterior. 


3. Un proiect de cercetare, vizat de un profesor de specialitate, care se înscrie în domeniile de cercetare pentru care Fundația „Mitropolitul Bartolomeu” acordă burse în anul respectiv, menționate la punctul II. 


4. Recomandare din partea bisericii sau a cultului de care aparține (preot paroh, consiliu parohial, pastor, în funcție de confesiunea aplicantului). 


5. Contul IBAN deschis pe numele aplicantului la una din sucursalele Băncii Transilvania. Nu se acceptă alte conturi bancare sau conturi deschise pe numele altor persoane.  


6. Fișa tip completată cu toate informațiile cerute, disponibilă în format electronic pe situl Fundației „Mitropolitul Bartolomeu”, la www.fundatiabartolomeu.ro. 
Completarea corectă a fișei constituie un criteriu obiectiv pentru selecția dosarelor. Dosarele sau fișele tip incomplete sunt scoase din competiție.   

Art. 6. MODUL DE CALCUL AL MEDIEI DE CONCURS:

1. Pentru elevi și studenți, ierarhizarea se va face pe baza punctajului acordat fiecărui candidat, care va reflecta atât situația la învățătură, cât și profilul social al aplicantului, conform grilei de evaluare anexate prezentului Regulament. Pentru calcularea veniturilor pe fiecare membru de familie se vor lua în calcul toate veniturile permanente (salarii, pensii sau alte indemnizații), cu excepția alocațiilor pentru creșterea copiilor și a burselor sociale. 

2. pentru masteranzi: media ponderată dintre media de absolvire a studiilor universitare (media anilor de studii plus nota de la examenul de licență), media de admitere la masterat sau media de absolvire a primului an de studiu, cu o pondere de 25% și nota proiectului de cercetare, cu o pondere de 75%. 


3. pentru doctoranzi: media ponderată dintre media de absolvire a studiilor universitare (media anilor de studii, nota de la examenul de licență și media de absolvire a studiilor masterale), cu o pondere de 25%, și nota proiectului de cercetare, cu o pondere de 75%. 


d) pentru candidații masteranzi și doctoranzi se vor stabili comisii de evaluare a proiectelor de cercetare formate din cadre didactice universitare de la Universitatea „Babeș-Bolyai”, propuse și selectate în funcție de domeniul de cercetare. 

OBLIGAȚIILE BURSIERILOR:


Art. 7 beneficiarii burselor trebuie să își păstreze pe tot parcursul anului școlar/universitar calitatea de integralist și să nu abandoneze studiile. 

Studenții își vor dovedi această calitate la începutul semestrului al II-lea, prin intermediul unei adeverințe eliberate de instituția de învățământ, pe care o vor depune în dosarul personal. Termenul limită pentru depunerea adeverinței este 1 martie 2027 pentru studenți și masteranzi. În cazul pierderii calității de integralist sau al nedepunerii în termen a adeverinței, aceștia pierd bursa pentru perioada rămasă. Media de absolvire a primului semestru să nu fie mai mică de 8.50. Aceleași criterii de confirmare a bursei se vor aplica și masteranzilor. 
Elevii de liceu vor trebui să trimită la finalul anului școlar 2026-2027, nu mai târziu de 30 iunie 2027, o adeverință cu media generală de absolvire, care nu trebuie să fie mai mică de 8.50. 


- doctoranzii însă vor trebui să prezinte, la finalul primului semestru, copia unui studiu sau a unui articol publicat într-o revistă de specialitate din domeniul pentru care au primit bursa. În caz excepțional, se poate accepta și o adeverință care să ateste acceptarea spre publicare a articolului. 


- până la data de 1 iunie 2027, masteranzii vor prezenta proiectul final al cercetării lor, sub forma unui studiu, publicat într-o revistă științifică din țară sau trimis spre publicare în străinătate. 

- până la data de 1 august 2027, bursierul doctorand va prezenta proiectul final al cercetării sale, sub forma unui studiu, publicat într-o revistă științifică din țară sau trimis spre publicare în străinătate. 
DISPOZIȚII FINALE:


Art. 8 cu fiecare bursier, Fundația „Mitropolitul Bartolomeu” va încheia un contract în care sunt stabilite drepturile și obligațiile ce revin ambelor părți pe toată perioada derulării bursei. 


Art. 9  dosarele pentru fiecare categorie de bursă se vor depune direct sau prin poștă la sediul Fundației din Piața Avram Iancu nr. 18, 400117 Cluj-Napoca. 


Art. 10. (1) Fondul de burse alocat pentru acest an este de 103.200 lei și se repartizează în funcție de cele trei categorii mai sus amintite, astfel: 


42% - fond pentru burse pentru elevi; 18 burse în valoare de 300 lei pe lună 


45% - fond pentru burse pentru studenți; 12 burse în valoare de 400 lei pe lună


7% - fond pentru burse pentru masteranzi; 3 burse în valoare de 400 lei pe lună 


6% - fond pentru burse pentru doctoranzi; 1 bursă în valoare de 500 lei pe lună


(2) cuantumul burselor se stabilește anual, de către Colegiul Director al Fundației, în funcție de resursele financiare disponibile ale Fundației. 


(3) bursa se acordă pentru elevi pe o perioadă de 8 luni, pentru studenți și masteranzi pe o perioadă de 9 luni, iar pentru doctoranzi pe o perioadă de 12 luni, începând de la 25 noiembrie 2026. 


(4) Cuantumul burselor lunare se virează până la data de 15 a lunii în curs, direct beneficiarului, în contul pe care fiecare bursier îl va avea deschis la Banca Transilvania. 


Art. 11. Domeniile pentru care Fundația „Mitropolitul Bartolomeu” acordă burse de cercetare, valabile pentru doctorat și masterat se stabilesc de către Colegiul Director pentru fiecare an calendaristic și se vor publica pe situl Fundației. (www.fundatiabartolomeu.ro), în presa locală și centrală, precum și la sediul Fundației din P-ța Avram Iancu nr. 18, Cluj-Napoca. 


a). Pentru anul 2026-2027, Colegiul director a aprobat următoarele domenii pentru care vor fi acordate burse de cercetare la nivel masteral și doctoral: teologia și interpretarea științelor, teologia și bioetica, teologia și mediul înconjurător, teologia și artele, teologia și lumea. 

Art. 12. Prezentarea unor documente false, în scopul obținerii burselor, atrage răspunderea penală și, implicit, pierderea dreptului de a mai solicita pe viitor alte burse din partea Fundației „Mitropolitul Bartolomeu”. 


Art. 13. Prezentul Regulament intră în vigoare la data aprobării de către Colegiul Director al Fundației „Mitropolitul Bartolomeu” și este valabil începând cu data de 27 septembrie 2026.


Grila de evaluare și punctajul după care se va stabili ierarhia candidaților 

NOTA ȘCOLARĂ constituie punctajul de referință și se calculează cu zecimale, așa cum reiese din adeverința eliberată de instituția de învățământ la care este înmatriculat candidatul

MEMBRI DE FAMILIE:

Până la 3 membri : 0, 5 puncte 


4 membri : 1 punct 


5 membri : 1,5 puncte 


6 membri : 2 puncte 


mai mult de 7 membri : 2,5 puncte
VENITUL PE MEMBRU DE FAMILIE :
            
	Treapta

venit
	
	Interval venit (lei / membru)
	Punctaj

	1
	
	0–50
	8.0

	2
	
	50–100
	7.7

	3
	
	100–150
	7.4

	4
	
	150–200
	7.1

	5
	
	200–250
	6.8

	6
	
	250–300
	6.5

	7
	
	300–350
	6.2

	8
	
	350–400
	5.9

	9
	
	400–450
	5.6

	10
	
	450–500
	5.3

	11
	
	500–550
	5.0

	12
	
	550–600
	4.7

	13
	
	600–650
	4.4

	14
	
	650–700
	4.1

	15
	
	700–750
	3.8

	16
	
	750–800
	3.5

	17
	
	800–850
	3.2

	18
	
	850–900
	2.9

	19
	
	900–950
	2.6

	20
	
	950–1000
	2.3

	21
	
	1000–1050
	2.0

	22
	
	1050–1100
	1.7

	23
	
	1100–1150
	1.4

	24
	
	1150–1200
	1.1

	25
	
	1200–1250
	0.8

	26
	
	1250–1299
	0.5

	27
	
	1300
	0


PUNCTAJ SUPLIMENTAR:
            1 punct : familie cu părinți divorțat
            3 puncte : unul din părinți decedat
            4 puncte : ambii părinți decedați

FUNDAŢIA „MITROPOLITUL BARTOLOMEU”

400117 Cluj-Napoca; Piaţa Avram Iancu 18; 

tel: 0264-431.004; fax: 0264-595.184 

web: www.fundatiabartolomeu.ro 


